OpenLLM-France/wikimedia huggingface dataset:
# Districte d'Hérens

El Districte d'Hérens és un dels 13 districtes del cantó suís del Valais, a la part francòfona d'aquest. Té un 9953 habitants (cens del 2006) i una superfície de 443,5 km². Actualment està format per 9 municipis i el cap del districte és Vex.

## Municipis

* CH-1966 Ayent
* CH-1983 Évolène
* CH-1987 Hérémence
* CH-1992 Les Agettes
* CH-1968 Mase
* CH-1973 Nax
* CH-1969 Saint-Martin
* CH-1961 Vernamiège
* CH-1981 Vex
El districte d'Hérens comptarà amb sis municipis a partir de l'1 de gener de 2011, ja que els municipis de Nax, Mase i Vernamiège es fusionaran per formar el nou municipi de Mont-Noble
# Harald III de Dinamarca

Harald II de Dinamarca (1040-1080) fou rei dels danesos des de 1076 fins a la seva mort, quan fou succeït per Canut IV de Dinamarca per manca de descendents. El seu regnat destaca per unificar la moneda i per iniciar la reforma de la justícia. Pel domini dels nobles en els assumptes interns i pel seu refús a participar en guerres, fou conegut com a "Harald el Tou"

## Referències

* ↑ Bricka, Carl Frederik, Dansk Biografisk Lexikon, vol. VII, I. Hansen – Holmsted, 1893
# Moulins-Engilbert

Moulins-Engilbert és un municipi francès, situat a la regió de Borgonya - Franc Comtat, al departament del Nièvre. El 2019 tenia 1.445 habitants.

## Referències

* ↑ «Nièvre (France): Arrondissements & Communes - Population Statistics» (en anglès), 29 desembre 2021. [Consulta: 10 juliol 2022].
# Langøya

Langøya és la tercera illa més gran de Noruega (exceptuant Svalbard), amb una superfície de 850,2 quilòmetres quadrats. L'illa forma part de l'arxipèlag de les Vesterålen i està situada al comtat de Nordland. L'illa inclou els municipis de Bø i Øksnes, així com part dels municipis de Sortland i Hadsel.
La gran illa de Hinnøya es troba a l'est (a l'altra banda de la Sortlandssundet). L'illa d'Andøya es troba al nord-est. La petita illa de Skogsøya es troba al nord-oest. L'illa de Hadseløya es troba al sud. Hi ha diversos llacs a l'illa, incloent l'Alsvågvatnet. L'Eidsfjorden divideix l'illa gairebé per la meitat. L'illa compta amb dos ponts de carretera que la connecten amb Hinnøya a través de diversos ponts.

## Galeria

* La part occidental escarpada de Langøya prop de Nykvåg.
* Lifjorden;molts petits fiords separen Langøya
* Vista prop de Frøskeland
* Mapa de la zona

## Referències

* ↑ Store norske leksikon. «Langøya – øy i Nordland» (en noruec). [Consulta: 30 juliol 2012].
# Torre del Cònsol

La Torre del Cònsol és una obra eclèctica de Puigcerdà (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

Habitatge unifamiliar de planta baixa i tres pisos, formant dos cossos rectangulars que es creuen en el centre. Presenta una torratxa circular amb coberta de xapa de zenc, de molt pendent, coronada per un parallamps. Arestes i forja emfasitzats per una franja arrebossada que deixa refosa l'obra vista.

## Referències

* ↑ «Torre del Cònsol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Martí Maiol

Martí Maiol (Mallorca, segle xiv) va ser un pintor mallorquí, un dels primers documentats a l'illa després de la conquesta.
La seua obra s'emmarca dins de la primera fase de l'anomenada gòtica mallorquina, d'influència italiana. Va decorar la catedral de Palma (1328-1329). També va treballar en escuts d'armadures o de les veles de les gal·leres. Els seus fills també van ser pintors: Bernat, Martí el Jove i Pere, mentre que la seua filla va contraure matrimoni amb un altre pintor, en Daurer.

## Referències

* 1 2 Martí Maiol Gran Enciclopèdia Catalana
# Parc de les Muntanyetes

El Parc de les Muntanyetes és un parc situat al barri de Lloreda de Badalona. Amb una superfície de 3,4 ha, està delimitat pels carrers de Mendelssohn, Rossini, Apenins, el passeig d'Olof Palme i el carrer de Liszt. Va ser construït en dues fases, sent finalitzada la segona l'any 2003.
Amb uns turonets artificials com els seus elements característics, en la seva part més alta hi ha dues petites plataformes on estan ubicats els jocs infantils. Aquesta zona de turons també disposa de camins i zones verdes per a passejar i relaxar-se. D'altra banda, el reciente del parc també compta amb àmplies esplanades pavimentades amb arbrat; és accessible per tots els carrers, amb tot només està parcialment adaptat a discapacitats.
Anualment s'hi celebra el Mercat del Trasto, de gran èxit, on els ciutadans poden sol·licitar a l'Ajuntament col·locar una parada en el parc per vendre objectes usats, així promoure la reutilització de productes i la reducció de residus, donant un valor a objectes usats en bon estat i serveixin a alguna altra persona.

## Transport

Està comunicat amb diverses línies d'autobusos operades per TUSGSAL:
* B17 (Sta. Coloma Rbla. St. Sebastià - Badalona Francesc Layret)
* B23 (Badalona Av. Itàlia - Barcelona Bon Pastor)
* B27 (Sta. Coloma Oliveres - Badalona H. Can Ruti)
* B29 (Badalona Montigalà - Tiana Poliesportiu)
* N2 (L'Hospitalet de Llobregat Av. Carrilet - Badalona H. Can Ruti)
* N9 (Barcelona Pl. Portal de la Pau - Tiana Edith Llaurador)

## Referències

* 1 2 3 4 5 6 7 Ajuntament de Badalona. «Parc de Les Muntanyetes - Dades bàsiques». [Consulta: 22 juny 2013].
* 1 2 Ajuntament de Badalona. «Muntanyetes». Arxivat de l'original el 1 de novembre 2014. [Consulta: 22 juny 2013].
* ↑ Ajuntament de Badalona. «Cartell 13è Mercat del Trasto». Arxivat de l'original el 2014-11-01. [Consulta: 22 juny 2013].
* ↑ Ajuntament de Badalona. «Mercat del Trasto de Badalona». Arxivat de l'original el 2016-03-03. [Consulta: 22 juny 2013].
* ↑ AMB Mobilitat. «Línia N2». [Consulta: 22 juny 2013].
# Pere Torres Siquier

Pere Torres Siquier (Sa Pobla, 29 de novembre de 1930) és un canonge emèrit i va ser ecònom diocesà del 1982 fins al 2006.
S'ordenà prevere en 1954. Aviat obtindrà els càrrecs de vicari a Muro i Santa María; rector de Porreres.
Entre els anys 1974 i 1976 fou nomenat vicari episcopal per la zona central-nord de Mallorca.
Entre 1982 i 1994, el bisbat de Mallorca li encomanà la tasca de ser el capellà de les Germanetes dels Pobres de Mallorca.
Ha desenvolupat des de 1978 fins al 2006 el càrrec de vocal al Consell Diocesà d'Assumptes Econòmics. El 1982, el bisbe Teodor Úbeda el nomenà ecònom diocesà i en 1994 canonge de la Seu de Mallorca. El 2006 passa a jubilat o emèrit.
Després de l'any 2006 ha ajudat a les parròquies de Son Cladera i Verge de Lluc de Palma i a la parròquia de la històrica església de Santa Maria de Robines a Binissalem.
És membre de la junta de la Fundació Home Lliure i col·labora amb el diari Diario de Mallorca en l'apartat de Tribuna.

## Enllaços externs

* La Seu de Mallorca Arxivat 2007-08-01 a Wayback Machine.
* Bisbat de Mallorca Arxivat 2010-09-13 a Wayback Machine.
# Districte de Sírmia

El Districte de Sírmia o de Srem (en serbi: Сремски округ, Sremski okrug) és un districte de Sèrbia situat al nord-oest del país. Es troba a les regions geogràfiques de Mačva i de Sírmia, a la província autònoma de la Voivodina. Té una població de 312.278 habitants, i la seva seu administrativa es troba a Sremska Mitrovica.

## Nom

En serbi el districte es coneix com a Sremski okrug o Сремски округ, en croat com a Srijemski okrug, en hongarès com a Szerémségi Körzet, en eslovac com a Sriemski okres, en romanès com a Districtul Srem, i en rutè com a Сримски окрух.

## Municipis

El districte està format pels següents municipis:
* Šid
* Inđija
* Sremska Mitrovica
* Irig
* Ruma
* Stara Pazova
* Pećinci

## Demografia

Segons l'últim cens oficial, de l'any 2011, el districte de Sírmia té 312.278 habitants. La composició ètnica del districte és la següent:
| Grup ètnic | Població | Percentatge |
| Serbis | 265.272 | 84,95% |
| Croats | 8.758 | 2,80% |
| Eslovacs | 8.154 | 2,61% |
| Gitanos | 5.488 | 1,76% |
| Hongaresos | 3.789 | 1,21% |
| Rutens | 1689 | 0,54% |
| Iugoslaus | 1.222 | 0,39% |
| Ucraïnesos | 1.055 | 0,34% |
| Altres | 16.851 | |
| Total | 312.278 | |

## Història administrativa

Entre els segles iii i v, la ciutat de Sírmium (l'actual Sremska Mitrovica) fou la capital de la província romana de Pannonia Secunda, i al segle vi capital de la província romana d'Orient de Pannònia. Al segle vii, durant l'administració àvara, l'àrea fou controlada pel governador local búlgar Kuber, mentre que al segle xi ho fou pel duc búlgaro-eslau independent Sermó. Al segle xi el territori formava part del Tema de Sírmium.
Durant l'administració del regne medieval d'Hongria (segles XII-XVI), l'àrea es va dividir en els comtats de Sírmia i de Valko. A l'època otomana (segles XVI-XVIII) l'àrea formà part inicialment del ducat de Sírmia, governat pel duc serbi Radoslav Čelnik, i després va ser inclosa al Sanjak de Sírmia. Durant l'administració dels Habsburg (segles XVIII-XIX), el territori es dividia en el Comtat de Sírmia i la Frontera Militar. Cap al 1850 les parts septentrionals formaven part del districte de Novi Sad, però van ser reincloses al comtat de Sírmia després de 1860. Després de l'abolició de la Frontera Militar el 1882, les parts sirmies de la Frontera van ser incloses al Comtat de Sírmia.
Durant l'administració del Regne dels Serbis, Croats i Eslovens (1918-1941) l'àrea va formar part del comtat de Sírmia (1918-1922), i de l'Oblast de Sírmia (1922-1929). De 1929 a 1931, el territori va ser dividit entre la Banovina del Danubi al nord-est i la Banovina del Drina al sud-oest, i de 1931 i 1939 tot el territori formava part de la Banovina del Danubi. De 1939 a 1941, les parts nord-occidentals de la zona van formar part de la Banovina de Croàcia.
Durant l'ocupació germano-croata (1941-1944), l'àrea va ser inclosa al Gran Comtat de Vuka. Des de 1944, el territori va formar part de la Voivodina Autònoma Iugoslava. El districte actual va ser definit el 29 de gener de 1992.

## Referències

* Nota: Tot el material oficial editat pel Govern de Sèrbia és públic per llei. La informació s'ha extret de srbija.gov.rs.
# Moulins

«Moulins» té aquests significats:
* Moulins (Aisne), municipi al departament de l'Aisne (regió d'Alts de França, França)
* Moulins (Ille i Vilaine), municipi al departament d'Ille i Vilaine (regió de Bretanya, França)
* Moulins-sur-Allier, municipi i capital del departament d'Alier, a la riba del riu Alier (regió d'Alvèrnia-Roine-Alps, França)
* Moulins-le-Carbonnel, municipi al departament del Sarthe (regió de País del Loira, França)
* Moulins-sur-Céphons, municipi al departament de l'Indre
* Moulins-Engilbert, municipi al departament del Nièvre (regió de Borgonya - Franc Comtat, França)
* Moulins-la-Marche, municipi al departament de l'Orne (regió de Normandia, França)
* Moulins-lès-Metz, municipi al departament del Mosel·la (regió de Gran Est, França)
* Moulins-sur-Orne, municipi al departament de l'Orne (Normandia, França)
* Moulins-sur-Ouanne, municipi al departament del Yonne (regió de Borgonya - Franc Comtat, França)
* Moulins-Saint-Hubert, municipi al departament del Mosa (regió de Gran Est, França)
* Moulins-en-Tonnerrois, municipi al departament del Yonne (regió de Borgonya - Franc Comtat, França)
* Moulins-sur-Yèvre, municipi al departament de Cher
* Bisbat de Moulins, seu de l'Església Catòlica a França, sufragània de l'arquebisbat de Clermont
* Cantó de Moulins-Engilbert, cantó al districte de Château-Chinon (departament de la Nièvre, regió de Borgonya - Franc Comtat, França)
* Cantó de Moulins-la-Marche, cantó al districte de Mortagne-au-Perche (departament de l'Orne, regió de Normandia, França)
* Districte de Moulins, districte del departament francès d'Alier (regió d'Alvèrnia-Roine-Alps, França)
* Mézy-Moulins, municipi al departament de l'Aisne (regió d'Alts de França, França)
# Lake Tahoe (pel·lícula)

Lake Tahoe és una pel·lícula mexicana del 2008 dirigida per Fernando Eimbcke.

## Sinopsi

Juan té 16 anys i pateix un accident de cotxe quan intenta fugir de casa seva després de la mort del seu pare, ja que allí només hi regna el dolor. Rastreja la ciutat buscant algú que li arregli el cotxe i coneix Don Heber, un mecànic solitari amb un gos boxer, Lucia, la dependenta de la botiga de recambis, i David, un mecànic fan de Bruce Lee i obsessionat per les arts marcials. Observant-los aconsegueix donar sentit a la mort.

## Repartiment

* Diego Cataño: Juan
* Hector Herrera: Don Heber
* Daniela Valentine: Lucia
* Juan Carlos Lara II: David

## Premis i nominacions

Al 49 Festival Internacional de Cinema de Cartagena de Indias va guanyar el premi Índia Catalina com a millor pel·lícula. També va obtenir el Premi Fipresci al 58è Festival Internacional de Cinema de Berlín. Als Premis Ariel de 2009 va guanyar els premis a la millor pel·lícula i millor director.

## Referències

* ↑ Flickers of Trauma The New York Times, 9 de juliol de 2009
* ↑ Lake Tahoe triunfa como Mejor Película en Festival de Cartagena, Crónica, 8 de març de 2009
* ↑ Gana “Lake Tahoe” del mexicano Eimbcke premio en Berlinale, Deutsche Welle
* ↑ En cuestionada ceremonia, gana Lake Tahoe mejor película en premio Ariel, El Proceso, 1 d'abril de 2009
# Trimma mendelssohni

Trimma mendelssohni és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,5 cm de longitud total.

## Hàbitat

És un peix marí de clima tropical i associat als esculls de corall fins als 2-20m de fondària.

## Distribució geogràfica

Es troba des del Golf d'Aqaba fins a Madagascar i el nord de Maurici.

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* ↑ Goren, M., 1978. A new gobiid genus and seven new species from Sinai coasts (Pisces: Gobiidae). Senckenb. Biol. v. 59 (núms. 3/4): 191-203.
* ↑ «Trimma mendelssohni». Catalogue of Life. (anglès) (anglès)
* 1 2 3 FishBase (anglès)
* ↑ Winterbottom, R. i C.A. Villa, 2003. A new species of the Trimma caesiura species complex (Teleostei: Gobiidae) from the north-eastern margin of the Australian Plate, with a redescription of the other nominal species in the complex. Aqua, J. Ichthyol. Aquat. Biol. 7(1):13-28.

## Bibliografia

* Anderson, R.C., J.E. Randall i R.H. Kuiter, 1998. New records of fishes from the Maldive Islands, with notes on other species. Ichthyol. Bull. 67(2):20-36.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Winterbottom, R., 1995. Red Sea gobiid fishes of the genus Trimma, with the description of two new species. Rev. Fr. Aquariol. 22(3-4):93-98.
* Winterbottom, R. i C.A. Villa, 2003. A new species of the Trimma caesiura species complex (Teleostei: Gobiidae) from the north-eastern margin of the Australian Plate, with a redescription of the other nominal species in the complex. Aqua, J. Ichthyol. Aquat. Biol. 7(1):13-28.

## Enllaços externs

* AQUATAB
# Mark Applebaum

Mark Applebaum (Chicago, Illinois, 1967) és un compositor estatunidenc. També és professor de composició a la Universitat Stanford, on el 2003 va rebre el premi Walter J. Gores, la màxima distinció de la universitat per l'excel·lència en l'ensenyança. Va fer el doctorat en composició a la Universitat de Califòrnia, on va estudiar principalment amb Brian Ferneyhough.
Moltes de les seves obres es caracteritzen per anar més enllà dels límits convencionals de la música: obres per a tres directors i cap músic, un concert per a florista i orquestra, peces per a instruments fets d'escombaries, obres per a un llenguatge de signes inventat coreografiat amb el so, rituals dadaistes amplificats, etc. La seva TED Talk sobre l'avorriment té més d'un milió de visualitzacions.
Les seves obres s'han tocat per tot el món, destacant les sessions de Darmstadt, l'IRCAM a París, i el Kennedy Center.

## Referències

* ↑ «http://web.stanford.edu/~applemk/bio.html». [Consulta: 21 febrer 2020].
* ↑ «https://www.ojaifestival.org/mark-applebaum/». [Consulta: 21 febrer 2020].
# Pauli Jørgensen

Pauli Jørgensen (Frederiksberg, 4 de desembre de 1905 - Frederiksberg, 30 d'octubre de 1993) fou un futbolista danès de la dècada de 1930.
Fou 47 cops internacional amb la selecció de Dinamarca.
Pel que fa a clubs, defensà els colors de Boldklubben Frem.

## Referències

* ↑ «Pauli Jørgensen - Century of International Appearances». The Rec.Sport.Soccer Statistics Foundation. [Consulta: 11 juliol 2012].
* ↑ (danès) 1986 article from BK Frem's 100-year jubilee
* ↑ Lundberg, Knud. Dansk Fodbold. 1. Fra Breslau til Bronceholdet. Copenhagen: Rhodos, 1986, p. 50. ISBN 87-7245-132-7.
* ↑ Lybech, Arne; John Laden Jensen. Fra marken til Parken. Hjørring: Lindtofte Forlag, 2005, p. 10. ISBN 87-989914-7-7.
* ↑ http://www.iffhs.de/?ac3be8e00390b02fc4f02e9d815285fdcdc3bfcdc0aec70aeedb083cc602
# Pere Torras i Escudé

Pere Torras i Escudé (Barcelona, 21 de gener de 1925 - Barcelona, 25 de febrer de 2019) fou un entrenador i dirigent d'hoquei sobre patins.
Jugador d'hoquei sobre patibs a finals dels anys quaranta, viat passà a les tasques directives i el 1948 ocupava el càrrec de delegat a l'equip Gran Via de Barcelona, després passà al Creu Roja i finalment a l'Apolo, on començà la seva carrera d'entrenador, que continuà en el Joventut de Badalona. El 1957 entrà a la Federació Catalana de Patinatge i es convertí, successivament, en el responsable del Comitè d'Hoquei, del Col·legi d'Àrbitres, del Col·legi Regional de Preparadors i de la selecció catalana. Fou seleccionador espanyol absolut i júnior (1967-75), i guanyà dos dos títols mundials (San Juan 1970 i La Corunya 1972), un europeu (Lausana 1969), i tres Copes de les Nacions de Montreux (1967, 1971, 1975) en categoria absoluta, i tres europeus júnior (1968, 1972, 1973). El 1981 fou elegit president de la Federació Barcelonesa de Patinatge i, arran de la unificació de les quatre territorials, es convertí en president de la Federació Catalana de Patinatge (1982-2002). També fou vicepresident de la federació espanyola, membre del Comitè Internacional d'Hoquei Patins i membre d'honor de la Federació Internacional de Patinatge.

## Referències

* ↑ «Pere Torras i Escudé». Enciclopèdia de l'esport català. Barcelona: Grup Enciclopèdia Catalana.
* ↑ Gallen Utset, Carles. Les Federacions Esportives Catalanes i els seus presidents. Barcelona: UFEC, 2013. ISBN Gi.1233-2013.
# Drongo ventreblanc

El drongo ventreblanc (Dicrurus caerulescens) és un ocell de la família dels dicrúrids (Dicruridae).

## Hàbitat i distribució

Habita el bosc decidu i bosquests de bambú a l'Índia, cap al nord fins als turons de l'Himàlaia i cap a l'est fins Nepal, Bihar i oest de Bengala i Sri Lanka.

## Referències

* ↑ «Drongo ventreblanc». Cercaterm. TERMCAT, Centre de Terminologia. Rev. 10/10/2023(català)
# Hemming de Turku

Hemming de Turku (Balinge, nord d'Uppsala, Suècia, final del segle xiii - Turku, Finlàndia, 1366) fou un eclesiàstic, bisbe de Turku en 1338. És venerat com a sant per l'Església Catòlica.

## Biografia

Hemming nasqué a la parròquia de Balinge, al nord d'Uppsala, cap al final del segle xiii. Mostrant predisposició a la vida religiosa, fou enviat a Uppsala per estudiar a l'escola catedralícia, i hi fou ordenat sacerdot. Després anà a la Universitat de la Sorbona de París, on va tenir com a mestre Pierre Roger de Rosière, futur papa Climent VI.
En 1329 fou nomenat canonge de la catedral d'Åbo, actual Turku, llavors ciutat d'Osterland (l'actual Finlàndia), territori dependent del Regne de Suècia. La seva activitat a la catedral fou lloada per tothom i, en morir el bisbe Bengt en 1338, fou elegit com el seu successor. Com a bisbe, reorganitzà la pia almoina, incrementà les escoles per a sacerdots, ja que considerà essencial la formació dels clergues, donà a la catedral la seva col·lecció de lilibres, augmentà el tresor de la catedral i fomentà que els sacerdots més brillants poguessin anar a estudiar a París.
Reglamentà i reorganitzà tot el bisbat: parròquies, litúrgia, festes, administració temporal, etc., modernitzant-les i racionalitzan-ne la gestió. Viatjà molt per les parròquies de la diòcesi, per conèixer-les millor. Cap al 1347 anà a Avinyó per encàrrec de Santa Brígida de Suècia, gran amiga seva, per visitar Climent VI i persuadir-lo que tornés a Roma. A més, intentà posar pau entre els reis de França i Anglaterra.
Morí el 21 de maig de 1366 a Turku.

## Veneració

Gairebé immediatament després fou venerat com a sant, i en 1400 ja era invocat com a protector contra malalties i perills, i nombrosos miracles se li atribuïren. La Reforma protestant interrompé el procés de canonització i provocà la pèrdua de la documentació, per la qual cosa la Santa Seu no el va canonitzar oficialment.
La Santa Seu permeté en 1514 la translació del cos del bisbe i la veneració de les relíquies, encara avui a la catedral de Turku.

## Enllaços externs

* Biografia
* Santi, beati e testimoni. "San Hemming di Abo Vescovo".
# NMM

NMM té els següents significats:
* Museu Marítim de Greenwich (del seu nom en anglès National Maritime Museum), museu marítim ubicat a Greenwich (Londres), al Regne Unit
* Nikhil Manipuri Mahasabha, partit polític històric de Manipur, a l'Índia
* Network-Integrated Multimedia Middleware, entorn de treball multimèdia
# La Serra de Guilanyà

La Serra de Guilanyà és una masia situada al municipi de Navès, a la comarca catalana del Solsonès. Es troba en una zona de geologia oligocena.

## Referències

* ↑ Martínez-Moreno et al., 2017, p. 26.

## Bibliografia

* Martínez-Moreno, J.; Roda Gilabert, X.; Vega Bolivar, S.; Pizarro, J.; Roy Sunyer, M.; Samper Carro, S.; Plasencia, J.; Mora Torcal, R. «Balma Guilanyà: el llegat dels caçadors-recol·lectors al Solsonès». Oppidum, 14, 2017, pàg. 25-35.
# Mark Andrew Draper

Mark Draper (Long Eaton, Derbyshire, 11 de novembre de 1970) és un exfutbolista anglès, que ocupava la posició de migcampista. Va ser internacional amb la selecció anglesa sub-21.
Va formar-se al planter del Notts County FC, amb qui debutaria professionalment el 1988. Prompte va ser un dels jugadors més destacats del club d'eixa època, tot jugant 222 partits i marcant 40 gols entre 1988 i 1994. Pretés per diversos equips, a les postres fitxa pel Leicester City FC per 1,25 milions de lliures.
Juga amb el Leicester la campanya 94/95, en la qual disputa 39 partits i marca cinc gols. A l'any següent recala a l'Aston Villa FC, que es fa amb els seus serveis per 3,25 milions de lliures esterlines. Durant quatre anys, Draper serà titular del conjunt de Birmingham. En aquest perïode, guanya la Copa de la Lliga de 1996 i arriba a ser cridat per la selecció anglesa, amb qui no arriba a debutar.
La temporada 99/00 no compta per a l'Aston Villa. Tan sols disputa un encontre abans de ser cedit al Rayo Vallecano, de la primera divisió espanyola. A l'any següent és venut al Southampton FC, on penja les botes el 2003.

## Referències

* ↑ Mark Draper - 1988 to 1994 at www.nottscounty-mad.co.uk

## Enllaços externs

* Fitxa del jugador